दो घंटे प्लेटफार्म पर रुकी रही ट्रेन
मेड़ता रोड| एक्सप्रेसट्रेनों को ओवरटेक करवाने के कारण भोपाल-जोधपुर पैसेंजर ट्रेन को मेड़ता रोड में दो घंटे तक रोका गया। भोपाल से जोधपुर की ओर जाने वाली ट्रेन संख्या 54811 शनिवार को अपने निर्धारित समय शाम 4.30 बजे मेड़ता रोड पहुंच गई। यहां पर डीएमयू का रैक लगाने के बाद उसे जोधपुर की ओर 4.55 बजे रवाना किया जाना था। मगर बीकानेर-दादर एक्सप्रेस, वाराणसी-जोधपुर मरुधर एक्सप्रेस, दिल्ली-भगत की कोठी सालासर एक्सप्रेस को ओवरटेक करवाया गया। जोधपुर की ओर से आने वाली जोधपुर-अबोहर ट्रेन से क्रॉसिंग करवाया गया। इस कारण ट्रेन करीब दो घंटे तक स्टेशन पर ही रुकी रही। इससे यात्रियों को खासी परेशानी हुई।
hin_Deva hin_Deva